Diari Oficial de la Generalitat Valenciana


Sumari del DOGV 891, del 31-08-1988 (1988/811903)

ORDRE de 14 de juliol de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana de tres plantes altes i àtic amb terrassa de l'edifici situat a València, plaça de Manises, núm. I i carrer Cavallers, núm. 4.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/07/14/(1)/dof/vci/html**

### Dades del document

Número de DOGV
:   891

Data del DOGV
:   31-08-1988

Secció del DOGV
:   DISPOSICIONS GENERALS

Número del document
:   1988/811903


Data del document
:   14-07-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 14 de juliol de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana de tres plantes altes i àtic amb terrassa de l'edifici situat a València, plaça de Manises, núm. 1 i carrer Cavallers, núm. 4.  
La Presidència de la Generalitat Valenciana, té necessitat de locals pròxims a la seu a València, Plaça Manises, núm. 3 i carrer Cavallers, núm. 2, on portar a cap les activitats administratives. A fi de conseguir la màxima eficàcia d'aquestes activitats, s'ha d'evitar la dispersió del personal que les fa, cosa que s'aconseguiria mitjançant l'adquisició d'uns locals que limitassen amb el que actualment ocupa la Presidència.  
Tot açò fa aconsellable l'adquisició per la Generalitat Valenciana, d'un immoble situat a València, Plaça Manises, núm. 1 i carrer Cavallers, núm. 4, compost de tres plantes altes i àtic amb terrassa, per entendre que reuneix les característiques necessàries per al seu funcionament.  
En atenció d'aquestes consideracions, conformement amb el que estableix l'article 30 de la Llei de la Generalitat Valenciana 3/1986, de 24 d'octubre de Patrimoni de la Generalitat, i amb la valoració tècnica prèvia corresponent i els informes del Servei de Patrimoni i de la Intervenció General,  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compravenda, de l?immoble següent:  
- Vivenda exterior, de l'edifici situat a València, Plaça de Manises número u, porta primera, dúplex, en primera i segona planta alta que es comuniquen mitjançant escaleta interior, amb distribució pròpia per a habitar-hi, ocupa una superfície en primera planta alta de cent- cinc metres quadrats i en segona planta de quaranta-vuit metres quadrats, en total cent cinquanta-tres metres quadrats. Limita, davant, Plaça de Manises; dreta mirant a la façana, porta segona en primera planta i atzucac; esquerra, carrer Cavallers i fons, buc d'escala, pati de llums interior, porta segona en primera planta alta i edificis sis i vuit del carrer de Cavallers. Quota de participació: Setze centèsims per cent.  
- Vivenda exterior, de l'edifici situat a València, Plaça de Manises número u, Porta segona, dúplex, en primera i segona planta alta que es comuniquen mitjançant escaleta interior, amb distribució pròpia per a habitar-hi, ocupa una superfície en primera planta alta de trenta-sis metres quadrats i en segona planta alta de noranta-tres metres quadrats, en total cent vint-i-nou metres quadrats. Limita, davant Plaça de Manises; dreta mirant a la façana, atzucac; esquerra, buc d'escala, pati interior de llums i la porta primera en segona planta alta i fons, porta primera en segona planta alta i edificis números sis i vuit del carrer de Cavallers. Quota de participació: Setze centèsimes per cent.  
- Vivenda exterior, de l'edifici situat a València, Plaça de Manises número u, Porta tercera, en tercera planta alta, dúplex, amb la distribució pròpia per a habitar-hi, que ocupa una superfície de cent quaranta-un metres i un entresolat reculat que té accés a coberta de superfície de trenta-vuit metres quadrats al qual s'arriba per una escala interior, en total cent setanta-nou metres quadrats. Limita, davant, Plaça de Manises; dreta mirant a la façana, atzucac; esquerra, carrer de Cavallers i fons, edificis números sis i vuit del carrer de Cavallers. Quota de participació: Setze centèsimes per cent.  
Les vivendes esmentades són propietat del Sr. Antonio Marques Marco. Figuren inscrites en el Registre de la Propietat de València- 8, tom 2026, llibre 45 de Mercat, folis 167, 169 i 171, finques núms. 3248, 3249 i 3250, inscripció 1ª., respectivament.  
Article segon  
Aquestes vivendes, estan lliures de càrregues, gravàmens i inquilins.  
La compra que necessàriament es formalitzarà en escriptura pública, es farà per un preu de vint-i-un milions de pessetes (75.169.518 PTA).  
Les despeses i impostos que es deriven de la compra, s'abonaran per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni farà els tràmits necessaris per a donar efectivitat al que disposa la present Ordre.  
València, 14 de juliol de 1988.  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI